**Karcag Városi Önkormányzat**

 **Polgármestere**

 **Javaslat**

**Sári Kovács Szilvia társadalmi megbízatású,** **nem a képviselő-testület tagjai közül választott alpolgármester költségtérítésének megállapításáról szóló 244/2019. (X.24.) „kt.” sz. határozat módosítására**

Sári Kovács Szilvia társadalmi megbízatású, nem a képviselő-testület tagjai közül választott alpolgármester költségtérítést a képviselő-testület 2019. október 24. napján megtartott alakuló ülésén a 244/2019. (X.24.) „kt.” sz. határozatával megállapította.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 2017. január 01-étől módosításra került, és a főállású polgármesterek javadalmazásának rendje az alábbiak szerint került meghatározásra.

A Mötv. 71. § (2) bekezdés szerint a polgármester megbízatásának időtartamára havonta illetményre jogosult, amelynek összege megegyezik az államtitkárnak a központi államigazgatási szervekről, valamint a Kormány tagjai és az államtitkárok jogállásáról szóló törvényben meghatározott alapilletményéből, illetménykiegészítéséből, és vezetői illetménypótlékából álló illetményének összegével. A polgármester illetménye a fenti törvény 71. § (4) bekezdés f) pontjában foglaltaknak megfelelően a 71. § (2) bekezdésében meghatározott összeg 70 %-a.

A Mötv. 80. § (2) bekezdése értelmében a társadalmi megbízatású alpolgármester tiszteletdíját a Képviselő-testület állapítja meg, hogy az nem haladhatja meg a társadalmi megbízatású polgármester tiszteletdíja 90%-át.

A Mötv. 80. § (3) bekezdése értelmében a főpolgármester-helyettes, a főállású alpolgármester, a társadalmi megbízatású alpolgármester, a megyei közgyűlés alelnöke havonta az illetményének, tiszteletdíjának 15%-ában meghatározott összegű költségtérítésre jogosult.

A 244/2019. (X.24) „kt.” számú határozatban foglalt megállapításhoz képest észleltük az eltérést, amelyre tekintettel előkészítettük a jelen javaslatot azzal, hogy időközben megérkezett a Jász - Nagykun - Szolnok Megyei Kormányhivatal törvényességi felhívása, melyben jelezte a jogszabálytól való eltérést.

***Összegzés:***

**A Magyarország helyi önkormányzatairól szóló törvény alapján kérem a Képviselő-testületet, hogy a határozat tervezetben foglaltaknak megfelelően állapítsa meg Sári Kovács Szilvia társadalmi megbízatású alpolgármester költségtérítését.**

**........../2020. (II. 27.) „kt.” sz. határozat**

**Sári Kovács Szilvia társadalmi megbízatású,** **nem a képviselő-testület tagjai közül választott alpolgármester költségtérítésének megállapításáról szóló 244/2019. (X.24.) „kt.” sz. határozat módosításáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) pontjában meghatározott jogkörében eljárva, Magyarország helyi önkormányzatairól szóló 2011. évi CLXXXIX. törvény 71. § (2), (4) bekezdéseiben, és 80. §-ában foglaltak továbbá a Jász-Nagykun-Szolnok Megyei Kormányhivatal JN/24/00084/2020. iktatószámú törvényességi felhívásában foglaltak figyelembevételével az alábbiak szerint módosítja a 244/2019. (X.24.) „kt.” számú határozatát (a továbbiakban: Határozat):

1. A Határozat 1. pontja helyébe a következő 1. pont lép:

„1. A Képviselő-testület Sári Kovács Szilvia társadalmi megbízatású alpolgármester költségtérítését bruttó 47 115 Ft. összegben állapítja meg.”

1. A Képviselő-testület felhatalmazza a Karcagi Polgármesteri Hivatal Jegyzőjét, hogy a költségtérítéssel kapcsolatos intézkedéseket tegye meg.
2. Jelen határozat 2020. március 01. napján lép hatályba.

Felelős: Rózsa Sándor Jegyző

Határidő: 2020. február 29.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal, Szabóné Fábián Éva humánpolitikai ügyintéző, helyben
6. Sári Kovács Szilvia társadalmi megbízatású alpolgármester, 5300 Karcag, Rózsa u. 7.

Karcag, 2020. február 18.

 **(: Dobos László :)**